Et hold forskere fra Institut for Bioscience ved Aarhus Universitet har forgæves ledt efter tegn på at de fire kæmpevindmøller i Det Nationale Testventer i Østerild skræmmer og skader fugle og flagermus i området. Forskerne konkluderer derfor, at de fire møller ikke er til skade for dyrene. Ja, faktisk tværtimod. - Der er masser af fugle omkring vindmøllerne, men de har tilsyneladende lært at flyve udenom, så der ikke er ret mange kollisioner. Flagermusene har især gavn af de mange nye vandhuller, men de jager også med succes insekter lige op og ned af vindmøllerne, hvor insekterne sværmer, siger fuldmægtig Claus Rasmussen fra Naturstyrelsen i Thy. Forskernes resultater fremlægges på et offentligt møde 5. februar på Østerild Kro.

Opsummering:
En rapport lavet af forskere på Aarhus Universitet viser at vindmøllerne i Det Nationale Testcenter i Østerild ikke skræmmer og skader fugle.